III Europos futbolo čempionatas
III Europos futbolo čempionatas vyko 1968 metais, finalinis čempionato etapas surengtas Italijoje. Šiame čempionate turnyras pervadintas iš Nacijų taurės į Europos futbolo čempionatą. Atrankinės varžybos į šį turnyrą vyko nebe atkrintamųjų varžybų principu, bet buvo žaidžiama grupėse po 4 komandas. Stipriausia komanda iš kiekvienos grupės pateko į ketvirtfinalį. Finaliniame turnyre žaidė 4 komandos. Finalinio turnyro vieta buvo nuspręsta po to kai išaiškėjo 4 jame žaisiančios komandos.